**ระเบียบการแข่งขันกีฬาเพาะกายและฟิตเนส**

**กีฬาอาวุโสแห่งชาติ ครั้งที่ 2 (พ.ศ.2562) “รมย์บุรีเกมส์”**

**ณ จังหวัดบุรีรัมย์**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

1. **สมาคมกีฬาเพาะกายและฟิตเนสแห่งประเทศไทย**

## นายกสมาคม นายศุกรีย์ สุภาวรีกุล

เลขาธิการสมาคม นายสาลี่ สว่างสุข

สถานที่ติดต่อ สมาคมกีฬาเพาะกายและฟิตเนสแห่งประเทศไทย

ชั้น 19 อาคารเฉลิมพระเกียรติ ฯ

286 การกีฬาแห่งประเทศไทย

รามคำแหง บางกะปิ กรุงเทพมหานคร 10240

โทร. 0-2170-9601

โทรสาร 0-2170-9602

1. **คณะกรรมการจัดการแข่งขัน**

ประธานฝ่ายกีฬาเพาะกายและฟิตเนสของจังหวัดเจ้าภาพ ประธานกรรมการ

ผู้แทนสมาคมกีฬาเพาะกายและฟิตเนสแห่งประเทศไทย รองประธานกรรมการ

คณะกรรมการกีฬาจังหวัดเจ้าภาพ กรรมการ

นายกสมาคมกีฬาแห่งจังหวัดเจ้าภาพ กรรมการ

บุคคลที่จังหวัดเจ้าภาพแต่งตั้ง กรรมการและเลขานุการ

ผู้แทนการกีฬาแห่งประเทศไทย กรรมการและผู้ช่วยเลขานุการ

1. **คณะกรรมการพิจารณาประท้วง**
   1. **คณะกรรมการพิจารณาประท้วงคุณสมบัตินักกีฬา ประกอบด้วย**

ผู้อำนวยการฝ่ายพัฒนากีฬาเป็นเลิศ กกท. ประธานกรรมการ

นายกสมาคมกีฬาแห่งจังหวัดเจ้าภาพ กรรมการ

ผู้แทนสมาคมกีฬาเพาะกายและฟิตเนสแห่งประเทศไทย กรรมการ

ผู้แทนกองนิติการ กกท. กรรมการ

ผู้อำนวยการกองแข่งขันกีฬาเป็นเลิศ กกท. กรรมการและเลขานุการ

หัวหน้างานแข่งขันและทะเบียนกีฬาระดับชาติ กกท. กรรมการและผู้ช่วยเลขานุการ

**3.2 คณะกรรมการพิจารณาการประท้วงเทคนิค** ประกอบด้วย

ผู้แทนสมาคมเพาะกายและฟิตเนสแห่งประเทศไทย ประธานกรรมการ

ประธานฝ่ายเทคนิคกีฬาเพาะกายและฟิตเนส กรรมการ

ประธานฝ่ายการจัดแข่งกีฬาเพาะกายและฟิตเนส กรรมการ

ผู้แทนการกีฬาแห่งประเทศไทย กรรมการ

ผู้จัดการทีมทุกทีมที่เข้าแข่งขัน (ยกเว้น คู่กรณี) กรรมการ

บุคคลที่จังหวัดเจ้าภาพแต่งตั้ง กรรมการและเลขานุการ

1. **ข้อบังคับและกติกาการแข่งขัน**
   1. ให้ใช้ข้อบังคับการกีฬาแห่งประเทศไทย ว่าด้วยการแข่งขันกีฬาแห่งชาติ พ.ศ. 2550 บังคับใช้บางกรณี โดยอนุโลม
   2. ให้ใช้กติกาการแข่งขันของสหพันธ์กีฬาเพาะกายและฟิตเนสนานาชาติ (WBPF และ ABBF)

4.3 ให้ใช้ระเบียบและกติกาการแข่งขันของสมาคมกีฬาเพาะกายและฟิตเนสแห่งประเทศไทย ปี พ.ศ. 2551

1. **คุณสมบัติของผู้เข้าร่วมการแข่งขัน**

5.1 ต้องมีสัญชาติไทย

5.2 นักกีฬาที่สมัครเข้าร่วมการแข่งขันจะต้องเป็นนักกีฬาที่ขึ้นทะเบียนกับสมาคมกีฬาแห่งจังหวัดนั้นๆ เท่านั้น

**5.3 นักกีฬาทุกคนจะต้องนำเอกสารการตรวจสุขภาพ (ใบรับรองแพทย์) ไม่เกิน 1 เดือนก่อนการแข่งขัน มายื่นให้กับคณะกรรมการจัดการแข่งขันในวันประชุมผู้จัดการทีม ทั้งรอบแข่งขันคัดเลือกระดับภาคและรอบแข่งขันระดับชาติ หากไม่นำเอกสารมายื่นตามกำหนดจะไม่มีสิทธิ์ลงทำการแข่งขันโดยเด็ดขาด**

1. **ประเภทการแข่งขัน**
   1. การแข่งขันเพาะกายอาวุโสชาย แบ่งเป็น 4 รุ่น ดังนี้

6.1.1 เพาะกายอาวุโสชาย รุ่นอายุ 40 – 49 ปี น้ำหนักไม่เกิน 70 กิโลกรัม

6.1.2 เพาะกายอาวุโสชาย รุ่นอายุ 40 – 49 ปี น้ำหนักเกิน 70 กิโลกรัม

6.1.3 เพาะกายอาวุโสชาย รุ่นอายุ 50 – 59 ปี

6.1.4 เพาะกายอาวุโสชาย รุ่นอายุ 60 ปีขึ้นไป

* 1. การแข่งขันเพาะกายอาวุโส ประเภทแอธเลติคฟิสิคหญิง แบ่งเป็น 2 รุ่น

6.2.1 แอธเลติคฟิสิคอาวุโสหญิง รุ่นอายุ 35 – 45 ปี

(น้ำหนักตัว ไม่เกินจากเกณฑ์ ความสูง – 100 บวก 2 กิโลกรัม)

6.2.2 แอธเลติคฟิสิคอาวุโสหญิง รุ่นอายุ 45 ปีขึ้นไป

(น้ำหนักตัว ไม่เกินจากเกณฑ์ ความสูง – 100 บวก 2 กิโลกรัม)

6.3 การแข่งขันเพาะกายอาวุโส ประเภทแอธเลติคฟิสิคชาย แบ่งเป็น 3 รุ่น

6.3.1 แอธเลติคฟิสิคอาวุโสชาย รุ่นอายุ 40 – 49 ปี ความสูงไม่เกิน 170 เซนติเมตร

(น้ำหนักตัว ไม่เกินจากเกณฑ์ ความสูง – 100 บวก 2 กิโลกรัม)

6.3.2 แอธเลติคฟิสิคอาวุโสชาย รุ่นอายุ 40 – 49 ปี ความสูงเกิน 170 เซนติเมตร

(น้ำหนักตัว ไม่เกินจากเกณฑ์ ความสูง – 100 บวก 4 กิโลกรัม)

6.3.3 แอธเลติคฟิสิคอาวุโสชาย รุ่นอายุ 50 ปีขึ้นไป

(น้ำหนักตัว ไม่เกินจากเกณฑ์ ความสูง – 100 บวก 2 กิโลกรัม)

* 1. การแข่งขันโมเดลฟิสิคอาวุโสหญิง อายุ 35 ปีขึ้นไป แบ่งเป็น 2 รุ่น

6.4.1 ความสูงไม่เกิน 160 เซนติเมตร (น้ำหนักตัว ไม่เกินจากเกณฑ์ ความสูง – 100)

6.4.2 ความสูงเกิน 160 เซนติเมตรขึ้นไป (น้ำหนักตัว ไม่เกินจากเกณฑ์ ความสูง – 100)

* 1. การแข่งขันสปอร์ตฟิสิคอาวุโสชาย อายุ 40 – 49 ปี อายุ 50 ปีขึ้นไป แบ่งเป็น 3 รุ่น

6.5.1 ความสูงไม่เกิน 170 เซนติเมตร (น้ำหนักตัวไม่เกิน จากเกณฑ์ ความสูง – 100)

6.5.2 ความสูงเกิน 170 เซนติเมตร ขึ้นไป (น้ำหนักตัวไม่เกิน จากเกณฑ์ ความสูง – 100)

6.5.3 อายุ 50 ปีขึ้นไป (น้ำหนักตัวไม่เกิน จากเกณฑ์ ความสูง – 100)

1. **จำนวนผู้เข้าร่วมการแข่งขัน (นักกีฬา ผู้ควบคุมทีม และผู้ฝึกสอน)**
   1. แต่ละจังหวัดสามารถส่งนักกีฬาเข้าร่วมการแข่งขันฯ ได้ไม่จำกัดจำนวน

7.2 จำนวนผู้ควบคุมทีม และผู้ฝึกสอน ใช้อัตราส่วนนักกีฬา ต่อ ผู้ควบคุมทีมหรือผู้ฝึกสอน 5 ต่อ 1 คน ดังนี้

- ผู้ควบคุมทีมหรือผู้ฝึกสอน 1 คน ต่อ นักกีฬา 1 – 5 คน

- ผู้ควบคุมทีมหรือผู้ฝึกสอน 2 คน ต่อ นักกีฬา 6 – 10 คน

- ผู้ควบคุมทีมหรือผู้ฝึกสอน 3 คน ต่อ นักกีฬา 11 คนขึ้นไป

7.3 การแข่งขันระดับรวมภาค จะคัดเลือกนักกีฬาเพื่อไปแข่งขันระดับชาติรายการละไม่เกิน 15 คน/รุ่น

7.4 การแข่งขันระดับชาติ ให้เป็นไปตามระเบียบการแข่งขันกีฬาอาวุโสแห่งชาติ ครั้งที่ 2 และกติกา การแข่งขันของสหพันธ์กีฬาเพาะกายและฟิตเนสนานาชาติ (WBPF และ ABBF) ระเบียบและกติกาการแข่งขันกีฬาเพาะกายและฟิตเนส ของสมาคมกีฬาเพาะกายและฟิตเนสแห่งประเทศไทย พ.ศ. 2551

7.5 การแข่งขันระดับชาติหากมีนักกีฬาไม่ถึง 4 คน ให้จัดการแข่งขันได้ แต่ให้นับเหรียญรางวัล ดังนี้

- ทำการแข่งขัน 3 คน ให้รับรางวัลเหรียญชุบทอง และเหรียญชุบเงิน

- ทำการแข่งขัน 2 คน ให้รับรางวัลเหรียญชุบทอง

**8. ข้อปฏิบัติในการแข่งขัน**

ผู้จัดการทีมและผู้ฝึกสอนจะต้องปฏิบัติตามระเบียบและกติกาของการกีฬาแห่งประเทศไทย กติกาของสหพันกีฬาเพาะกายและฟิตเนสนานาชาติ (WBPF และ ABBF) ระเบียบและกติกาการแข่งขันกีฬาเพาะกายและฟิตเนส ของสมาคมกีฬาเพาะกายและฟิตเนสแห่งประเทศไทย พ.ศ. 2551

* 1. การประชุมผู้ควบคุมทีมหรือผู้จัดการทีมต้องมีขึ้นก่อนการแข่งขัน1วัน ผู้จัดการทีมหรือผู้แทน

ของแต่ละทีมต้องเข้าร่วมประชุมอย่างน้อยทีมละ1คน หากจังหวัดใดไม่มีผู้เข้าร่วมประชุม จะต้องยอมรับและปฏิบัติตามมติของที่ประชุมทุกประการ

* 1. ต้องแนะนำนักกีฬาและทำความเข้าใจเรื่องการแสดงท่าบังคับ, ฟรีโพสซิ่ง, โพสดาวน์ และกติกาการแข่งขันกีฬาเพาะกายและฟิตเนส ทั้งประเภทชายและหญิงตามระเบียบอย่างถูกต้อง
  2. การชั่งน้ำหนักและวัดส่วนสูง นักกีฬาต้องมารายงานตัวเพื่อลงทะเบียนก่อนล่วงหน้าอย่างน้อย 1 ชั่วโมง
  3. ต้องจำ วัน เวลา สถานที่ชั่งน้ำหนักตัวและวัดส่วนสูงของนักกีฬา ในการแข่งขันให้ถูกต้องหากผิดพลาด นักกีฬาจะต้องถูกตัดชื่อออกจากการแข่งขัน โดยจะทำการชั่งน้ำหนักตัวและวัดส่วนสูงเป็นรุ่น จากน้อยไปหามาก
  4. แผ่นซีดีเพลงของนักกีฬา ต้องนำส่งคณะกรรมการจัดการแข่งขันในวันชั่งน้ำหนักและวัดส่วนสูงเท่านั้น
  5. ผู้จัดการทีมและตัวนักกีฬา ต้องแน่ใจว่านักกีฬาเข้าแข่งขันในรุ่นน้ำหนักตัวใดหรือรุ่นความสูงใด

ถ้านักกีฬาไม่สามารถทำน้ำหนัก หรือรุ่นความสูงได้ตามพิกัด จะถูกเลื่อนขึ้นไปทำการแข่งขันในรุ่นน้ำหนักและรุ่นส่วนสูงถัดไปทันที โดยต้องไม่ทำให้นักกีฬาในรุ่นถัดไป มีจำนวนนักกีฬา เกินจังหวัดละ 2 คน

* 1. นักกีฬาที่ผ่านการคัดเลือกและได้เป็นตัวแทนแล้ว หากในการแข่งขันระดับชาติ นักกีฬา

ไม่สามารถทำรุ่นน้ำหนักและรุ่นส่วนสูงตามพิกัดที่ผ่านการคัดเลือกมาแล้วจะถูกตัดสิทธิทันที

* 1. เมื่อนักกีฬาชั่งน้ำหนักและวัดส่วนสูงผ่านแล้ว คณะกรรมการ จะให้นักกีฬาจับหมายเลขประจำตัว

ผู้เข้าแข่งขันทันที และต้องติดหมายเลขประจำตัว ขณะทำการแข่งขัน ทางซ้ายของนักกีฬาเท่านั้น

* 1. ผู้แข่งขันคนใดได้รับการเสนอชื่อส่งเข้าแข่งขันจากต้นสังกัดแล้วไม่เข้าร่วมการแข่งขัน และหรือไปปรากฏตัวต่อผู้ชม โดยไม่ได้รับอนุญาตจากหัวหน้าผู้ตัดสินและต้นสังกัด จะถูกปรับเป็นเงิน จำนวน 2,000 บาท (สองพันบาท) และผู้เข้าแข่งขันผู้นั้นจะถูกคณะกรรมการควบคุมวินัยของสมาคมฯ สั่งพักการแข่งขัน ตามมติคณะกรรมการสมาคมกีฬาเพาะกายและฟิตเนสแห่งประเทศไทย
  2. นักกีฬาที่ผ่านเข้ารอบชิงชนะเลิศ 5 คน สุดท้าย จะต้องแสดงท่าฟรีโฟสซิ่งประกอบเพลง เป็นเวลาไม่ เกิน 1 นาทีต่อคน และโพสดาวน์ไม่เกิน 1 นาที

8.11 ในประเภทของกีฬาฟิตเนสให้เป็นไปตามข้อบังคับของการแข่งขันฟิตเนส สำหรับการแข่งขันฟิตเนส

ในประเทศไทย ปี พ.ศ. 2551 โดยการรับรองของสหพันธ์กีฬาเพาะกายและฟิตเนสแห่งเอเชีย (ABBF) และสหพันธ์กีฬาเพาะกายและฟิตเนสโลก (WBPF)

8.12 ผู้แข่งขันที่ตรวจพบการใช้สารต้องห้ามในนักกีฬา จะต้องถูกดำเนินการตามพระราชบัญญัติ ควบคุมการใช้สารต้องห้ามทางการกีฬา พ.ศ. 2555 พร้อมยึดเหรียญรางวัลและใบประกาศนียบัตรคืน กกท. และ

ผู้ควบคุมทีมดังกล่าว จะต้องรับโทษด้วย ตามแต่คณะกรรมการเห็นสมควร

#### การแต่งกายของนักกีฬา

* 1. การแข่งขันเพาะกาย เครื่องแต่งกายขณะทำการแข่งขันของนักกีฬาเพาะกายทั้งชายและหญิง จะต้องปฏิบัติดังนี้

1. ผู้แข่งขันจะต้องสวมชุดกีฬาเพาะกายที่มีความกระชับ และต้องมีซับในดูเรียบร้อย กางเกงจะต้องมีสีเดียวกันทั้งชุด ห้ามใช้กางเกงที่มีลวดลาย หรือมีหลายสีในตัวเดียวกันหรือมีวัสดุที่เป็นโลหะ

ชุดที่มีการเดินเส้นทองเส้นเงิน ไม่อนุญาตให้ใช้ในการแข่งขัน

1. ชุดที่ใช้แข่งขัน การใช้สีทาผิว ทาน้ำมัน จะต้องตรวจ ให้เรียบร้อย ไม่ผิดกติกาการแข่งขัน และห้ามใส่เครื่องประดับทุกชนิดในการแข่งขัน
2. ผู้แข่งขันทั้งหมด จะต้องแต่งกายด้วยชุดดังกล่าว ในขณะชั่งน้ำหนัก-วัดส่วนสูง เพื่อให้คณะกรรมการตรวจสอบความถูกต้องตามระเบียบ และต้องสวมใส่ชุดดังกล่าวในการแข่งขัน ทั้งในรอบคัดเลือกและรอบตัดสิน ผู้แข่งขันไม่มีสิทธิ์แต่งกายอย่างอื่นในการแข่งขัน
   1. การแข่งขันเพาะกายการแสดงตัวบนเวที
3. ห้ามมิให้ผู้แข่งขันสวมสิ่งใดๆ เช่น รองเท้า แว่นตา นาฬิกา กำไล ตุ้มหู สร้อยคอ เครื่องประดับ หรือของเทียมใดๆ ที่มีรูปร่างดังกล่าว และห้ามผู้แข่งขันเคี้ยวหมากฝรั่งหรือลูกอม ขณะอยู่บนเวที
4. การใช้สีทาผิวอาจกระทำได้ หากเป็นการใช้ก่อนการแข่งขันล่วงหน้า 24 ชั่วโมงการใช้ครีมทาผิว หรือครีมกันแดดอาจใช้ทาได้ตามร่างกาย แต่จะต้องไม่ทำให้เกิดริ้วรอย
5. ห้ามทาน้ำมันบนร่างกายมากจนเกินไป เป็นสิ่งที่ต้องห้ามในการแข่งขันอย่างไรก็ตามน้ำมันทาตัว ครีมทาผิว หรือครีมให้ความชุ่มชื้น อาจนำมาใช้ในประมาณที่เหมาะสม
   1. การแข่งขันฟิตเนส ในเรื่องการแต่งกาย ให้เป็นไปตามกฎกติกาการแข่งขันกีฬาเพาะกายและฟิตเนสชายและหญิง พ.ศ. 2551
6. **มารยาทของนักกีฬา และเจ้าหน้าที่**

นักกีฬาและเจ้าหน้าที่ จะต้องตระหนักว่า การกระทำและการตัดสินใจใดๆ จะมีผลกระทบต่อชื่อเสียงอันดีงามของกีฬาเพาะกายและฟิตเนส และควรตระหนักถึงความรับผิดชอบ และคำปฏิญาณตน ดังนี้

1. จะกระทำการใด ๆ ด้วยความซื่อสัตย์ ปราศจากอคติ เพื่อเป้าหมายในการรักษากฎและระเบียบในการแข่งขัน
2. จะดูแลรักษาผลประโยชน์ของผู้แข่งขันทุกคน โดยอยู่บนพื้นฐานความเท่าเทียมกัน
3. จะร่วมมือแสวงหาสิ่งที่ดีที่สุด เพื่อการแข่งขัน เพื่อผลประโยชน์ของผู้เข้าแข่งขัน เจ้าหน้าที่ และผู้ดำเนินการจัดการแข่งขัน
4. จะเคารพความรู้สึก และความต้องการแข่งขัน ของนักกีฬาเพาะกายและฟิตเนส และจะสนับสนุนให้พวกเขาได้เข้าถึงอารมณ์ ความรู้สึกที่ดีในการแข่งขัน
5. จะปฏิบัติหน้าที่เพื่อให้การแข่งขันประสบผลสำเร็จอย่างมีประสิทธิผล และจะประสานงานด้วยความเต็มใจ รวดเร็ว กับผู้บริหารและเจ้าหน้าที่คนอื่นๆ ที่ได้รับการแต่งตั้งในการปฏิบัติงานอย่างเป็นทางการ
6. จะประสานความร่วมมือกับเจ้าหน้าที่ ที่ทำการควบคุมการแข่งขัน โดยปฏิบัติหน้าที่ในการตัดสินด้วยความชัดเจน และรวดเร็วตามขั้นตอนวิธีการตัดสินตามกฎกติกาการแข่งขัน และตามวัตถุประสงค์ของการแข่งขัน
7. จะละเว้นจากการโน้มน้าว และสิ่งที่จะเข้ามามีอิทธิพลต่อการตัดสินใจของผู้ตัดสิน หรือเจ้าหน้าที่คนอื่น ๆ และจะเคารพต่อความคิดเห็นและการตัดสินใจส่วนบุคคล
8. จะรักษาเกียรติของตนในเรื่องการให้ความเห็นที่ตรงไปตรงมา และจะยึดมั่นในมาตรฐานที่เจ้าหน้าที่พึงต้องกระทำ
9. **การประท้วง**

11.1 ในการแข่งขันกีฬาเพาะกายและฟิตเนสไม่มีการประท้วงทางเทคนิคไม่ว่ากรณีใดๆ ให้ถือผลการตัดสินของกรรมการผู้ตัดสินเป็นที่สุด

11.2 การประท้วงคุณสมบัติของนักกีฬาหัวหน้าคณะนักกีฬาจังหวัดเป็นผู้ยื่นประท้วงเป็นลายลักษณ์อักษร พร้อมเอกสารหลักฐานต่อประธานกรรมการพิจารณาการประท้วงคุณสมบัติของนักกีฬา และวางเงินประกันการประท้วง เป็นเงิน 5,000 บาท

(ห้าพันบาทถ้วน)

1. **คุณสมบัติของผู้ตัดสิน และผู้ชี้ขาด ต้องมีดังนี้**

12.1ผู้ตัดสินกีฬาเพาะกายและฟิตเนส ต้องเป็นผู้ผ่านการอบรมจากสมาคมกีฬาเพาะกายและฟิตเนส

แห่งประเทศไทย หรือการกีฬาแห่งประเทศไทย หรือเป็นผู้ที่มีคุณสมบัติผ่านการตัดสินระดับชาติ

หรือระดับนานาชาติ และผู้ตัดสินที่มีคุณสมบัติดังกล่าว ต้องขึ้นทะเบียนกับการกีฬาแห่งประเทศไทย

และได้รับการพิจารณาจากสมาคมกีฬาเพาะกายและฟิตเนสแห่งประเทศไทย เสนอรายชื่อส่งให้การกีฬา

แห่งประเทศไทย แต่งตั้งให้ไปปฏิบัติหน้าที่เป็นผู้ตัดสิน

12.2 การปฏิบัติหน้าที่ของผู้ตัดสินต้องตระหนักถึง ความบริสุทธิ์และความยุติธรรมในการตัดสิน โดยเฉพาะในกรณีมีส่วนได้ส่วนเสียที่มีส่วนเกี่ยวข้อง หรืออาจจะมีส่วนเกี่ยวข้องในการปฏิบัติหน้าที่ เพื่อมิให้เกิดคำครหา อันเชื่อได้ว่าไม่โปร่งใสหรือไม่ยุติธรรมในการตัดสิน

12.3 บัตรประจำตัวผู้ตัดสิน สมาคมฯจะเป็นผู้ออกให้ผู้ตัดสินที่ได้รับการขึ้นทะเบียนกับทางสมาคมกีฬา

เพาะกายและฟิตเนสแห่งประเทศไทยเท่านั้น

12.4 การตัดสินในการแข่งขันที่ได้รับการอนุญาตจากสมาคมฯ

ทุกคนปรารถนาจะเป็นผู้ตัดสินในการแข่งขันที่สมาคมฯ อนุญาต โดยผู้ตัดสินจะต้องมีบัตรประจำตัว

ผู้ตัดสินของสมาคมฯ ที่ยังไม่หมดอายุ บัตรดังกล่าวจะต้องยื่นให้กับหัวหน้าผู้ตัดสินของสมาคมฯ

ในการประชุมผู้ตัดสิน ก่อนการแข่งขันจะเริ่มขึ้น โดยจะจัดขึ้นก่อนหรือหลัง การประชุมผู้ควบคุมทีม และการชั่งน้ำหนัก-วัดส่วนสูง ก็ได้ โดยคณะกรรมการของสมาคมฯ จะทำการคัดเลือกบุคคล ซึ่งได้รับการพิจารณาแล้วว่า มีคุณสมบัติเหมาะสมที่สุด เป็นผู้ทำหน้าที่ผู้ตัดสิน ผู้ตัดสินที่ได้รับคัดเลือก จะต้องทำหน้าที่ตั้งแต่รอบคัดเลือกจนถึงรอบสุดท้าย บัตรประจำตัวผู้ตัดสินจะถูกส่งคืน เมื่อการตัดสินสิ้นสุด

12.5 การสรรหาผู้ตัดสิน

โดยปกติหัวหน้าผู้ตัดสินและผู้ตัดสิน ได้รับการแต่งตั้งโดยสมาคมฯ เพื่อรักษากฎระเบียบซึ่งได้มีการพยายามสรรหาเพื่อให้แน่ใจว่า ผู้ตัดสินที่ได้รับการคัดเลือกมา มีคุณสมบัติเหมาะสมและสามารถรักษากฎระเบียบได้ สมาคมฯจะให้ความยุติธรรมและความเท่าเทียมกันในการเสนอผู้ตัดสินภาคละ 1 คน หรือตามความเหมาะสม โดยจำนวนผู้ทำหน้าที่ผู้ตัดสินจะต้องไม่น้อยกว่า 5 คน และหัวหน้าผู้ตัดสินสมาคมจะเป็นผู้คัดเลือกผู้ตัดสินในการปฏิบัติหน้าที่ทั้งหมด

12.6 ความถูกต้องในการตัดสิน

ผู้ตัดสินและเจ้าหน้าที่ ซึ่งปฏิบัติตามหน้าที่ในกีฬาเพาะกายและฟิตเนส ต้องมั่นใจว่านักกีฬาจะได้รับการตัดสินโดยผู้ตัดสินที่มีคุณสมบัติเหมาะสมที่สุดในการทำหน้าที่ผู้ตัดสิน โดยกรรมการเทคนิคของสมาคมฯ ได้รับอำนาจในการตรวจสอบเพื่อให้แน่ใจว่ากฎระเบียบ และกติกาต่าง ๆ ได้รับการปฏิบัติตามกฎระเบียบของ สหพันธ์กีฬาเพาะกายและฟิตเนสนานาชาติ (WBPF และ ABBF) และกฎระเบียบของสมาคมกีฬาเพาะกายแห่งประเทศไทย (TBPA)

12.7 การปฏิบัติตัวของผู้ตัดสิน

หัวหน้าผู้ตัดสินจะต้องชี้แจงถึงระเบียบการปฏิบัติตัวของผู้ตัดสิน เพื่อยึดถือปฏิบัติอย่างเคร่งครัด ทั้งในรอบคัดเลือก และรอบชิงชนะเลิศ โดยผู้ตัดสินอาจถูกลงโทษ ด้วยการตัดออกจากการเป็นผู้ตัดสินทันที หากผู้ตัดสินมีการกระทำผิด ดังต่อไปนี้

12.7.1 ทะเลาะกับผู้ตัดสินคนใดคนหนึ่ง หรือหลายๆคน

12.7.2 พยายามเข้าไปมีอิทธิพลต่อการตัดสินใจของผู้ตัดสินคนใดคนหนึ่ง หรือหลายๆคน

12.7.3 ถ่ายภาพ ขณะปฏิบัติหน้าที่ผู้ตัดสิน

12.7.4 ตัดสินขณะอยู่ในอาการมึนเมาจากสิ่งเสพติดต่างๆ เช่น ยาบ้า สุรา และอื่นๆ

12.7.5 พูดคุย หรือปรึกษากันในระหว่างตัดสิน

12.7.6 ผู้ตัดสินต้องแต่งกาย ตามระเบียบของสมาคมกีฬาเพาะกายและฟิตเนสแห่งประเทศไทย

**13. โลโก้สำหรับนักกีฬาและเจ้าหน้าที่ ที่ลงทำการแข่งขัน**

1.สำหรับเครื่องหมายการค้า คำโฆษณา หรือสัญลักษณ์อันเป็นการโฆษณาที่มิใช่สิทธิประโยชน์ของเกมส์การแข่งขัน ให้มีขนาดไม่เกิน 2 x 3 นิ้ว จำนวน 1 จุดเท่านั้น และห้ามนำตรา หรือเครื่องหมายการค้าที่เป็นการประชาสัมพันธ์การขาย หรือเกี่ยวข้องกับบุหรี่และเครื่องดื่มแอลกอฮอล์ใส่ลงทำการแข่งขันโดยเด็ดขาด

2. อนุญาตให้ใช้ชื่อจังหวัดมีขนาดตัวอักษรสูงไม่เกิน 5 ซม. จำนวนไม่เกิน 1 แถว เท่านั้น

3. ไม่อนุญาตให้ติดธงชาติลงทำการแข่งขัน

4. หากมีข้อขัดแย้งกับกฎ ระเบียบ กติกา ของสหพันธ์กีฬานั้นๆให้ กกท. พิจารณาอนุญาตเป็นกรณี

**14. รางวัลการแข่งขันประเภทบุคคล** ผู้ชนะแต่ละรุ่นจะได้รับเหรียญรางวัล ดังนี้

รางวัลที่ 1 เหรียญชุบทอง และประกาศนียบัตร

รางวัลที่ 2 เหรียญชุบเงิน และประกาศนียบัตร

รางวัลที่ 3 เหรียญชุบทองแดง และประกาศนียบัตร

รางวัลที่ 4 - 5 ประกาศนียบัตร

รางวัลนักกีฬาดีเดนชาย/หญิง โล่รางวัลนักกีฬาดีเด่นและประกาศนียบัตร

รางวัลผูฝกสอนดีเดนทีมชาย/ทีมหญิง โล่รางวัลผู้ฝึกสอนดีเด่นและประกาศนียบัตร

**หมายเหตุ** **สำหรับเหรียญรางวัลและใบประกาศนียบัตรทางจังหวัดเจ้าภาพเป็นผู้ดำเนินการจัดเตรียมไว้ให้ ในส่วนโล่รางวัลนักกีฬาดีเด่น/ผู้ฝึกสอนดีเด่น กกท. เป็นผู้ดำเนินการให้**

**15. กำหนดจำนวนรายการแข่งขัน และจำนวนเหรียญรางวัลรวมทั้งหมด ดังนี้**

* 1. รายการที่แข่งขัน จำนวน 14 รายการ
  2. เหรียญชุบทอง จำนวน 14 เหรียญ
  3. เหรียญชุบเงิน จำนวน 14 เหรียญ
  4. เหรียญชุบทองแดง จำนวน 14 เหรียญ

15.5 ประกาศนียบัตร จำนวน 70 ใบ

**16. จำนวนผู้ตัดสิน**

1. ผู้แทนสมาคม จำนวน 1 คน

2. วิยากร จำนวน 2 คน

3. ผู้ตัดสิน จำนวน 24 คน

**17. คุณสมบัติของผู้ตัดสิน**

ผู้ตัดสินกีฬาต้องผ่านการอบรมผู้ตัดสินจากสมาคมกีฬาเพาะกายและฟิตเนสแห่งประเทศไทย หรือเป็นผู้มีคุณสมบัติผ่านการตัดสินระดับชาติ หรือนานาชาติ ผู้ตัดสินที่มีคุณสมบัติดังกล่าวต้องขึ้นทะเบียนกับการกีฬา แห่งประเทศไทยหรือสมาคมกีฬาเพาะกายและฟิตเนสแห่งประเทศไทย และได้รับการพิจารณาจากสมาคมกีฬาเพาะกายและฟิตเนสแห่งประเทศไทย เสนอรายชื่อส่งให้การกีฬาแห่งประเทศไทยแต่งตั้งให้ไปปฏิบัติหน้าที่ผู้ตัดสิน

การปฏิบัติหน้าที่ของผู้ตัดสินต้องตระหนักถึง ความบริสุทธิ์และความยุติธรรมในการตัดสิน โดยเฉพาะในกรณีมีส่วนได้ส่วนเสียที่มีส่วนเกี่ยวข้อง หรืออาจมีส่วนเกี่ยวข้องในการปฏิบัติหน้าที่ เพื่อมิให้เกิดคำครหา อันเชื่อได้ว่าไม่โปร่งใสหรือไม่ยุติธรรมในการตัดสิน

**18. พิธีมอบเหรียญรางวัล**

1. ให้นักกีฬาผู้ที่ได้รับรางวัลการแข่งขันเป็นผู้รับรางวัลด้วยตนเอง และแต่งกายด้วยชุด แข่งขัน หรือแต่งกายด้วยชุดวอร์มทั้งชุด ซึ่งเป็นแบบชุดวอร์มของจังหวัดที่นักกีฬาสังกัด และการแต่งกายของนักกีฬา ให้เป็นไปตามระเบียบฯ

2. พิธีเชิญธงฉลองเหรียญรางวัลให้ใช้เพลง “วันแห่งชัยชนะ” ของ การกีฬาแห่งประเทศไทย เท่านั้น

**19. การประชุมผู้จัดการทีม**

1. ผู้จัดการทีมหรือผู้ฝึกสอน ถ้าไม่เข้าร่วมประชุมจะต้องยอมรับมติที่ประชุม

2. ผู้จัดการทีมหรือผู้ฝึกสอน ที่มีรายชื่อตามบัญชีรายชื่อเท่านั้น ที่มีสิทธิเข้าร่วมประชุมถ้าไม่เข้าประชุมฯจะงดเบี้ยเลี้ยง และผู้แทนสมาคมกีฬาฯ รายงานให้ กกท. และผู้ว่าราชการจังหวัดนั้นๆทราบ

3. ไม่อนุญาตให้นักกีฬาเข้าร่วมประชุมผู้จัดการทีมเพื่อทําหน้าที่แทน ยกเว้นบางชนิดกีฬาที่กติกา การแข่งขันระบุให้นักกีฬามาแสดงตัว

4. ในกรณีที่ต้องการเปลี่ยนแปลงรายชื่อผู้จัดการทีมและผู้ฝึกสอนจะต้องทําหนังสือถึงการกีฬา แห่งประเทศไทย เพื่อยืนยันการเปลี่ยนแปลงและแจ้งต่อผู้แทนสมาคมกีฬาที่มีการจัดการแข่งขันฯ ในชนิดกีฬานั้นๆ ทราบ ต่อไป

**20. หลักเกณฑ์ในการพิจารณานักกีฬาดีเด่น และผู้ฝึกสอนดีเด่น**

**หลักเกณฑ์การพิจารณานักกีฬาดีเด่น**

1. เป็นนักกีฬาที่ชนะเลิศในการแข่งขันแต่ละรายการ

2. เป็นนักกีฬาที่มีทักษะและเทคนิคการเล่นที่สูง

3. เป็นนักกีฬาที่มีมารยาทและมีน้ำใจเป็นนักกีฬา

4. เป็นนักกีฬาที่ปฏิบัติตามกฎ ระเบียบ กติกาการแข่งขัน ข้อบังคับของสมาคมฯ และการกีฬาแห่งประเทศไทย

5. อื่น ๆ ตามมติข้อตกลงในที่ประชุมของกรรมการผู้ตัดสิน

**หลักเกณฑ์การพิจารณาผู้ฝึกสอนดีเด่น**

1. ผู้ฝึกสอนดีเด่น ต้องมีรายชื่อปรากฏในบัญชี กกท. ในการเข้าร่วมการแข่งขันและปฏิบัติหน้าที่ในฐานะ ผู้ฝึกสอนในชนิดกีฬานั้นๆ เท่านั้น

2. ผู้ฝึกสอนดีเด่น ต้องเป็นผู้ที่มีมารยาทดี และมีนักกีฬาได้รับเหรียญรางวัลเหรียญทองมากที่สุด ถ้าเหรียญทองเท่ากันให้พิจารณาเหรียญเงินและเหรียญทองแดงตามลำดับ

3. เป็นผู้ปฏิบัติตามกฎ ระเบียบ กติกาการแข่งขัน ข้อบังคับของสมาคมฯ และการกีฬาแห่งประเทศไทย

4. อื่น ๆ ตามมติข้อตกลงในที่ประชุมของกรรมการผู้ตัดสิน

**21. กำหนดการแข่งขัน**

**กำหนดการแข่งขันกีฬาเพาะกายและฟิตเนส**

**กีฬาอาวุโสแห่งชาติ ครั้งที่ 2 (พ.ศ. 2562)**

**ณ จังหวัดบุรีรัมย์**

**\*\*\*\*\*\*\*\*\*\***

**วันที่ 1 มิถุนายน 2562 - อบรมเจ้าหน้าที่**

**วันที่ 2 มิถุนายน 2562 - ประชุมผู้จัดการทีม**

**วันที่ 3 มิถุนายน 2562 - แข่งขันวันแรก**

**วันที่ 4 มิถุนายน 2562 - แข่งขันวันที่สอง**

**วันที่ 5 มิถุนายน 2562 - แข่งขันวันที่สาม**

**วันที่ 6 มิถุนายน 2562 - แข่งขันวันสุดท้าย**

**หมายเหตุ**  **กำหนดการแข่งขันนี้อาจมีการเปลี่ยนแปลงได้ตามความเหมาะสม**